**Kære ansøger til Artistlinien**

På grund af Covid-19 udbruddet kan vi i år desværre ikke afholde vores normale optagelsesprøve. I stedet gør vi den digitalt. Vi er kede af, at vi ikke får muligheden for at møde dig ”i virkeligheden”, og at du ikke får mulighed for at se skolen og møde de andre studerende. Men vi vil gøre vores bedste for at skabe en optagelsesprøve, hvor du på bedst mulig måde kan vise hvem du er og hvad du kan, samt give dig et indtryk af, hvordan vi arbejder på Artistlinien.

I det følgende er der en oversigt over optagelsesprøvens struktur, uddybning af optagelsesprøvens forskellige elementer og deadlines, samt information om hvordan du deltager.

Hvis du har nogle spørgsmål vedrørende optagelsesprøven er du velkommen til at kontakte os på audition2020@afuk.dk

**Struktur**

Optagelsesprøven er delt op i tre runder.

I første runde fokuseres der på ansøgerens fysiske forudsætninger (smidighed, styrke og akrobatisk niveau) og motivation for at gå på Artistlinien. Derudover vil der være mulighed for at vise, hvad man kan som cirkusartist og fysisk performer.

Anden runde har udviklingen af en scenisk/performativ opgave som omdrejningspunkt.

Sidste runde består af interviews med udgangspunkt i løsningen af 2. rundes opgave.

Da vi har flere ansøgere end pladser på Artistlinien, bestemmer vi efter hver runde, hvilke ansøgere der går videre og hvem der desværre ikke får mulighed for at gå på Artistlinien i denne omgang. Udvælgelsen er baseret på en række forskellige kriterier såsom fysiske forudsætninger, potentiale for at udvikle sig på Artistlinien, kunstnerlig vision m.m. Hvis du ikke kommer videre er du velkommen til at kontakte os for feedback.

**Hvordan du søger**

I nedenstående finder du en ansøgningsformular som skal udfyldes og sendes tilbage til os på audition2020@afuk.dk

Noget af optagelsesprøven omfatter, at du filmer dig selv udføre forskellige øvelser. Du skal uploade dine film til en online platform (fx YouTube, Vimeo, Google photos). Derefter skal du poste et link til dine film i ansøgningsformularen. Så fx under punktet ”Styrke” sætter du et link ind til videoen af dig, der udfører styrkeøvelserne.

Indsæt et foto af dig selv her

**Ansøgningsformular**

Navn:

Adresse:

Nationalitet:

Alder:

E-mail:

Telefon:

**Runde 1. Styrke, smidighed, akrobatik, specialeniveau, sceneerfaring og motivation.**

**Deadline 11. juni**

**Vedrørende styrke, smidighed og akrobatik**

Vi er interesserede i at få et indblik i din**e** fysiskeforudsætninger for at lave cirkus.

Dels fordi det hjælper os med at se, om Artistlinien er et sted, hvor du kan udvikle dine evner som artist, dels af sikkerhedsmæssige grunde, da vi vil sikre os, at din krop er klar til den meget fysiske hverdag som kendetegner Artistlinien.

Det er ikke nødvendigt at kunne lave alle øvelser for at komme videre i processen. Hvis du fx ikke kan lave 10 armbøjninger, så lav så mange du kan. Eller lav dem på knæene. Det vigtigste er, at vi får et indtryk af dit nuværende niveau. Og hvis der er nogle af øvelserne, du af den eller anden grund ikke kan udføre (fx på grund af skader eller manglende adgang til udstyr), så skriv det til os. I den forbindelse er det også vigtigt at understrege, at du selv er ansvarlig for din sikkerhed, og at du selvfølgelig ikke behøver at udføre øvelser, du er utryg ved.

Vi har fået vores søde og dygtige elever til at filme de forskellige øvelser, så du kan se, hvordan de udføres. Vi anbefaler, at du ser illustrationsvideoerne inden du går i gang selv, også selvom du kender øvelserne i forvejen.

**1.1 Styrke**

[**Link til Illustrationsvideo**](https://youtu.be/4adyfDVy4TY)

**Udfør og film følgende øvelser. Prøv så vidt muligt at filme øvelserne i et stræk uden at klippe imellem dem. Post et link til øvelserne her.**

* 10 x foldekniv
* 10 x armbøjninger
* 5 x armhævninger (pull-ups)
* 10 x benbøj i håndstand op ad væg
* Egen øvelse (frivilligt). Hvis du har en styrkeøvelse/serie, som du gerne vil vise, er du velkommen til at inkludere den.

**1.2 Smidighed**

[**Link til Illustrationsvideo**](https://youtu.be/CgILHYKa0ao)

**Udfør og film følgende øvelser. Prøv så vidt muligt at filme øvelserne i et stræk uden at klippe imellem dem. Post et link til øvelserne her.**

* *Spagat (højre og venstre side)*
* *Bro*
* *Split*
* *”Sidde på gulv med lige ryg og strakte arme”-position*
* *Pike stående*
* *Pike siddende*
* *Pike mellemsplit*
* *Pike max-split*
* *Downwards facing dog m. ben oppe*
* *Egen øvelse (frivilligt). Hvis du har en ekstra øvelse/serie, som du gerne vil vise, er du velkommen til at inkludere den.*

**1.3 Akrobatik**

[**Link til Illustrationsvideo**](https://youtu.be/YYOP95Xbc0A)

**Udfør og film følgende øvelser. Prøv så vidt muligt at filme øvelserne i et stræk uden at klippe imellem dem. Post et link til øvelserne her.**

* *Vejrmølle*
* *Baglæns kolbøtte*
* *Spark op til håndstand*
* *Pirouette/kolbøtte serie: Hel pirouette -> Kolbøtte -> Halv pirouette -> Kolbøtte -> Hel Pirouette -> Kolbøtte -> Halv Pirouette -> Kolbøtte -> Hel Pirouette*
* *Egen øvelse (frivilligt). Hvis du har en ekstra øvelse/serie, som du gerne vil vise, er du velkommen til at inkludere den.*

**1.4 Motivation for at gå på Artistlinien**

Vi vil rigtig gerne vide, hvorfor du er interesseret i moderne cirkus og hvorfor du vil gå på Artistlinien. Du skal derfor enten:

1. *Skrive et motivationsbrev (ca. 2400 anslag), om hvem du er, og hvorfor du gerne vil begynde på Artistlinien*

***Eller***

1. *Optage en to-minutter video med dig selv, hvor du fortæller hvem du er og hvorfor du vil begynde på Artistlinien.*

**Hvis du vælger at skrive et brev (1), så indsæt teksten herunder. Hvis du vælger videoen (2), så post et link til den her:**

**1.5 Cirkusspeciale og/eller andre fysiske udtryk (frivilligt)**

Det er ikke alle vores studerende som har et cirkusspeciale, når de starter hos os. Men hvis du allerede har erfaring med at træne cirkus og er gået i dybden med et speciale, ser vi meget gerne, hvad du arbejder med.

Du er også velkommen til at vise, hvis du arbejder med andre fysiske udtryk end cirkus. Det kunne fx være parkour, dans, gymnastik eller….?

**Post et link til din video her. Hvis den er længere end 3 minutter, er det ikke sikkert, at vi ser det hele:**

**1.6 Sceneerfaring (frivilligt)**

Som med cirkusspecialet er det heller ikke alle vores studerende, der har erfaring med at stå foran et publikum inden de starter på artistlinien. Men hvis du allerede har erfaring med at optræde, vil vi meget gerne se det.

Det kan så klart være med cirkus, men du er også velkommen til at vise, hvis du fx har optrådt med dans, musik eller teater.

**Post et link til din video her. Hvis den er længere end 3 minutter, er det ikke sikkert, at vi ser det hele.**

**Runde 2: Kunstnerisk omsætning (16.-18. juni)**

Mere information følger hvis du går videre fra runde 1.

**Runde 3: Interviews (20 juni)**

Mere information følger hvis du går videre fra runde 2.